सॉफ्टवेयर उद्योग
सॉफ्टवेयर उद्योग (software industry) के अन्तर्गत वे उद्योग आते हैं जिनमें सॉफ्टवेयर का विकास, रखरखाव या प्रकाशन किया जाता है। सॉफ्टवेयर उद्योग के अन्तर्गत प्रशिक्षण, दस्तावेजीकरण, परामर्श और आँकड़ा पुनर्प्राप्ति (रिकवरी) आदि सॉफ्ट्वेयर सेवाएँ भी आतीं हैं। भारत में पिछले दो दशकों से सॉफ्टवेयर उद्योग ने बहुत प्रगति का उत्साहजनक प्रदर्शन किया हैं। अब तो उद्यमी, नौकरशाह और राजनेता सभी इस बारे में अपने विचार अभिव्यक्त कर रहे हैं की सूचना प्रौद्योगिकी का प्रयोग कर भारत किस प्रकार अपने आप को ज्ञान आधारित अर्थव्यवस्था में परिवर्तित कर सकता है। अर्थतंत्र में परिवर्तित कर सकता है। कुछ ग्रामीणों द्वारा ईमेल के प्रयोग के उदाहरणों को ऐसे व्यापक परिवर्तन का संकेत माना जा रहा है। इसी प्रकार से ई - प्रशासन को भविष्य के एक मार्ग के रूप में जाना जा रहा है। सूचना प्रौद्योगिकी का सही मूल्यांकन तो वर्तमान आर्थिक विकास के स्तर पर निर्भर रहता है।